joelniklaus/EU_Wikipedias huggingface dataset:
Laç

Laç alebo Laçi je mesto v Albánsku. Počet obyvateľov je okolo 17 000 a je hlavným mestom okresu Kurbin. Nachádza sa  od Tirany a  od Jadranského mora. 

Laç je známym pútnickým miestom. Pred druhou svetovou vojnou navštevovali ročne tisíce ľudí kláštor zasvätený Antonovi z Padovy.

V meste je futbalový klub KF Laçi.

Externé odkazy 
Pilgrims in Shna Ndo - Náboženská púť v meste Laç.

Iné projekty 

Mestá v Albánsku
Randová (potok)

Randová je potok na hornej Orave, na území okresu Námestovo. Je to najvýznamnejší, ľavostranný prítok Mútnika, meria 7,3 km a je tokom VI. rádu.

Prameň 
Pramení v Oravských Beskydách, v podcelku Pilsko na južnom svahu Pilska () v nadmorskej výške približne

Opis toku 
V pramennej oblasti tečie severojužným smerom, sprava priberá prítok zo severovýchodného svahu Mechov (), prechodne sa stáča na východ a následne na juhovýchod. Z pravej strany ďalej priberá prítok z východného svahu Mechov, zľava prítok () z oblasti Dudovej, stáča sa na juh a sprava priberá dva krátke prítoky z juhovýchodného úpätia Mechov. Následne sa esovito stáča, z ľavej strany priberá dva prítoky zo západných svahov Dudovej () a ďalej už pokračuje severojužným smerom. Sprava potom priberá prítok z juhovýchodného svahu Magurky (), v blízkosti horárne Randová vteká do Podbeskydskej brázdy a opäť z pravej strany priberá najprv potok prameniaci neďaleko spomenutej horárne, potom prítok () z južného svahu Magurky. Na dolnom toku sa na pravej strane oddeľuje vedľajšie rameno, zľava ústi prítok z oblasti Solkovej a sprava priberá svoj najvodnatejší prítok, Javorový potok. Potom sa Randová stáča na juhovýchod, tečie značne rozšíreným a zvlneným korytom, pričom sa z pravej strany oddeľuje ďalšie vedľajšie rameno. Napokon sa na východnom konci intravilánu obce Mútne vlieva v nadmorskej výške cca  do Mútnika.

Referencie 

Potoky na Slovensku
Povodie Oravy
Vodné toky v Oravských Beskydách
Vodné toky v Podbeskydskej brázde
Vodné toky v okrese Námestovo
Bad Deutsch-Altenburg

Bad Deutsch-Altenburg (; ) je trhová obec v dolnorakúskom okrese Bruck an der Leitha. Prívlastok "Deutsch" v názve je na odlíšenie od maďarskej obce Mosonmagyaróvár, v nemčine Ungarisch-Altenburg. 

Leží na pravom brehu Dunaja, neďaleko mesta Hainburg an der Donau a obce Hundsheim. Bad Deutsch-Altenburg má rozlohu  a žije tu  obyvateľov ().

Dejiny 
Územie obce je osídlené od 11. storočia, v roku 1579 dostala obec trhové právo. V obci sa nachádza niekoľko pamiatok, medzi najvýznamnejšie patrí múzeum Carnuntinum a bazilika z 13. storočia. V rokoch 1917 – 1985 sa v obci nachádzal rozhlasový vysielač.

Iné projekty

Externé odkazy 
Oficiálna stránka

Obce okresu Bruck an der Leitha
Leander Paes

Leander Paes (* 17. jún 1973, Kalkata, India) je súčasný indický profesionálny tenista. Počas svojej kariéry vyhral 1 turnaj ATP v dvojhre a 43 turnajov vo štvorhre.

Finálové účasti na turnajoch ATP (62)

Dvojhra - výhry (1)

Štvorhra - výhry (43)

Štvorhra - prehry (23)

Iné projekty

Externé odkazy  

Narodenia v 1973
Indickí tenisti
Víťazi French Open
Víťazi Wimbledonu
Víťazi US Open
Indickí olympionici
Tenisti na Letných olympijských hrách 2016
Magnus Gustafsson

Magnus Gustafsson (* 3. január 1967, Lund, Švédsko) je bývalý švédsky profesionálny tenista. Počas svojej kariéry vyhral 14 turnajov ATP v dvojhre.

Finálové účasti na turnajoch ATP (34)

Dvojhra - výhry (14)

Dvojhra - prehry (12)

Štvorhra - výhry (1)

Štvorhra - prehry (7)

Externé odkazy  

Narodenia v 1967
Švédski tenisti
Andrej Olegovič Medvedev

Andrej Olegovič Medvedev (), ,  (* 31. august 1974, Kyjev, Ukrajina) je bývalý ukrajinský profesionálny tenista. Počas svojej kariéry vyhral 11 turnajov ATP v dvojhre.

Finálové účasti na turnajoch ATP (19)

Dvojhra - výhry (11)

Dvojhra - prehry (7)

Štvorhra - prehry (1)

Externé odkazy 
 
 oficiálna stránka (po rusky a anglicky)

Narodenia v 1974
Ukrajinskí tenisti
Chubilaj

Chubilaj(-chán) (staršie Kublaj-chán); iné názvy: Kubilaj, Burgidžin Chubilaj, Büdžek ; * 23. september 1215 – † 18. február 1294) bol mongolský vojvodca, od roku 1260 veľký chán Mongolov a od roku 1279 čínsky cisár. V roku 1271 založil dynastiu Jüan. Bol vnukom Temüdžina (Džingischána), synom Tulichána a bratom chánov Möngkeho (Möngkä) a Hülegüho.

V jeho službách pôsobil dlhé roky benátsky cestovateľ Marco Polo, ktorý svoje zážitky aj z pôsobenia na dvore chána opísal vo svojej knihe Milión. 

V roku 1251 sa Chubilaj stal najvyšším veliteľom mongolských vojsk pre územie Severnej Číny (bývalej ríše Chin). Bol pravou rukou svojho brata Möngkäho , spolu s Bátúom (zakladateľom Zlatej hordy). Möngkä s ich pomocou získal v roku 1251 titul Veľkého chána všetkých Mongolov na Veľkom kurultaji (snem najvyšších osôb a veliteľov mongolskej ríše).

V roku 1259 bol zvolený po smrti Möngkäho za Veľkého chána, nedal však zvolať tradičný kurultaj do Karakorumu. Aj Kublajov brat sa dal vyhlásiť za veľkého chána a nastalo tak obdobie schizmy a veľkého zápasenia medzi obomi mongolskými tábormi.

Chubilaj začal podmaňovať juhočínsku ríšu Sung (výpady od roku 1260), ktorú v roku 1279 dobyl a ustanovil v nej svoju následnícku dynastiu Jüan. Dnešný Peking určil v roku 1264 za hlavné mesto ríše a zároveň sa zriekol všetkých mocenských nárokov na mongolské územia mimo Číny a vlastného Mongolska, k čomu bol donútený po mocenskom zápase so svojim bratom, keď sa chánovia z ostatných častí mongolskej ríše osamostatnili. 

Zaviedol kvadrátne písmo phagpa (1269), ktoré sa stalo úradným písmom za vlády dynastie Jüan. Po dobytí ríše Sung (1279) následne dobyl aj Mjanmarsko a Kóreu. Medzi rokmi 1277–1289 sa pokúšal aj o dobytie Jávy, Vietnamu a Japonska. Tieto snahy však neboli úspešné a stáli ho veľké vojenské straty. Vo vpáde na japonské ostrovy mu dvakrát zabránil božský vietor (kamikaze), ktorý zmietol jeho loďstvo.

Vo svojej ríši ustanovil budhizmus za štátne náboženstvo a ostatné náboženstvá (napr. kresťanstvo, lamaizmus) takisto podporoval. Počas jeho vlády nastal v Číne veľký rozvoj literatúry a umenia. Na svojom dvore mal vedcov, umelcov, zástupcov jednotlivých náboženstiev a štátov (aj európskych). Pôsobil tu v rokoch 1275–1292 aj benátský kupec Marco Polo. V roku 1289 zaviedol úrad pre záležitosti kresťanov (týkal sa najmä nestoriánov).

Počas Chubilajovej vlády a po jeho smrti došlo k definitívnemu stanoveniu nástupníckych štátov mongolskej veľríše, išlo o chanáty (ulusy):

 Zlatá horda (Kypčak) – s centrom okolo rieky Volgy
 Čagatajská ríša – Stredná Ázia
 Ríša Ilchánov – Predný východ (Irán, Malá Ázia a Sýria)
 Jüanská ríša – Ďaleký východ (Čína, Mongolsko)

Iné projekty

Externé odkazy 
 Relics of the Kamikaze 

Vládcovia Mongolska
Vládcovia Číny
Novotská ráztoka

Novotská ráztoka je potok na hornej Orave, v severozápadnej časti okresu Námestovo. Je to pravostranný prítok Mútňanskej ráztoky, meria 1,7 km a je tokom VII. rádu.

Tečie v Oravských Beskydách, kde pramení v podcelku Pilsko na západnom svahu Grúnikov (1 080,4 m n. m.), priamo na slovensko-poľskej štátnej hranici v nadmorskej výške približne 1 072 m n. m. Najprv tečie severojužným smerom, potom sa stáča na juhovýchod a sprava priberá prítok z východného svahu Pientkule (1 042,7 m n. m.). Následne mení smer toku, na krátkom úseku tečie severovýchodným smerom, napokon sa oblúkom stáča na juhovýchod a na juhozápadnom úpätí Komární (1 015,0 m n. m.) sa v nadmorskej výške cca 861 m n. m. vlieva do Mútňanskej ráztoky.

Referencie 

Potoky na Slovensku
Povodie Oravy
Vodné toky v okrese Námestovo
Kaňovka

Kaňovka je potok na hornej Orave, v západnej časti okresu Námestovo. Je to pravostranný prítok Klinianky, meria 2,4 km a je tokom V. rádu.

Tečie v Oravských Beskydách, pramení v podcelku Ošust na juhovýchodnom svahu Javoriny (1 051 m n. m.), neďaleko štátnej hranice s Poľskom v nadmorskej výške cca 945 m n. m. Na krátkom úseku tečie na juhovýchod, následne sa stáča na východ a zľava priberá prítok z východného svahu Javoriny. Potom priberá krátky pravostranný prítok zo severozápadného svahu Veľkého kopca (1 086,3 m n. m.) a ďalej už pokračuje severovýchodným smerom. Západoseverozápadne od obce Novoť ústi v nadmorskej výške približne 808 m n. m. do Klinianky.

Referencie 

Potoky na Slovensku
Povodie Oravy
Vodné toky v okrese Námestovo
Maxim Lapierre

Maxim Lapierre (* 29. marec 1985, St. Leonard, Kanada) je bývalý kanadský hokejový útočník, v súčasnosti hráč tímu NHL Montreal Canadiens. Bol draftovaný v roku 2003 v druhom kole Montrealom. Svoj prvý zápas odohral 15. novembra 2005 proti Floride Panthers. Počas sezóny 2006/07 nastupoval aj za farmu Hamilton Bulldogs.

Externé odkazy 
 
 
 Lapierre na stránke Montreal Canadians

Kanadskí hokejisti
Bronzoví olympijskí medailisti v ľadovom hokeji
Kanadskí bronzoví olympijskí medailisti
Hráči Montreal Canadiens
Osobnosti z Quebecu
Philadelphia Phantoms

Philadelphia Phantoms je profesionálny hokejový klub hrajúci v AHL. Sídli v meste Philadelphia v americkom štáte Pensylvánia. Je to farma klubu NHL Philadelphia Flyers. 

Phantoms získali počas svojej histórie dvakrát Calder Cup, v sezóne 1997/98 a v sezóne 2004/05.

Iné projekty

Externé odkazy 
 Oficiálna stránka klubu 

 
Šport vo Philadelphii
Kluby AHL
Hokejové kluby USA
Philadelphia Flyers
Ján Krošlák

Ján Krošlák (* 17. október 1974, Bratislava) je bývalý slovenský profesionálny tenista a politik. Počas svojej kariéry vyhral 2 turnaje ATP v dvojhre. Od 20. marca 2020 je poslancom Národnej rady Slovenskej republiky za stranu OBYČAJNÍ ĽUDIA a nezávislé osobnosti.

Finálové účasti na turnajoch ATP (4)

Dvojhra - výhry (2)

Dvojhra - prehry (1)

Štvorhra - prehry (1)

Politická kariéra 
V parlamentných voľbách v roku 2020 kandidoval najprv zo 102. miesta na kandidátke strany SaS, neskôr zo 40. miesta na kandidátke strany OĽaNO. Vo voľbách bol zvolený s 2 428 hlasmi a od 20. marca 2020 je poslancom Národnej rady Slovenskej republiky.

Referencie

Externé odkazy  

 Ján Krošlák – poslanecký profil na stránke Národnej rady SR
 Ján Krošlák – profil na stránke OĽaNO

Narodenia v 1974
Slovenskí tenisti
Osobnosti z Bratislavy
Slovenskí olympionici
Tenisti na Letných olympijských hrách 1996
Poslanci NR SR (2020 – 2024)
Capo Vaticano

Capo Vaticano je mys v Kalábrii používaný aj na kúpanie. Nachádza sa neďaleko historického mesta Tropea.

Miesto je obklopené rozmanitou zeleňou, poskytuje výhľady na Liparské ostrovy, z niektorých miest je vidieť až na Sicíliu. Unikátom je miestny spôsob života dodnes plný dávnych tradícií. Pobrežie je členité, skaly prudko padajúce do mora sa striedajú so zátočinami s piesočnými plážami s priezračnou vodou. Pláže Capa Vaticana boli vyhlásené za najčistejšie v celej Európe.

Mysy v Taliansku
Ľahká duševná zaostalosť

Ľahká duševná zaostalosť (starý názov je debilita; príslušná osoba je debil), v MKCH -10 F70, je najľahšia forma duševnej zaostalosti. Rozsah IQ je od 50 do 69 (u dospelých, mentálny vek od 9 do 12 rokov). Výsledkom budú pravdepodobne problémy s učením v škole. Veľa dospelých ľudí s ľahkou duševnou zaostalosťou je schopných pracovať, udržiavať dobré spoločenské vzťahy a byť prospešnými spoločnosti. Zahŕňa: slabomyseľnosť [tu je chyba prekladu MKCH, vhodnejšie by bolo debilita] a ľahký stupeň psychickej podnormálnosti. Ťažšími stupňami retardácie sú imbecilita a idiocia. Jednotka debility je Max. 

Pri automatizovaných činnostiach sa nemusí prejavovať, jedinec je vzdelávateľný.

Psychiatria
F70 Ľahká duševná zaostalosť
Anders Myrvold

Anders Myrvold (* 12. august 1975) je bývalý profesionálny nórsky hokejista, naposledy hráč nórskeho klubu Vålerenga Ishockey. 23. decembra 2006 sa zranil a chýbal až do konca sezóny. Počas svojej kariéry hral aj v najprestížnejšej hokejovej súťaži NHL. V roku 1995 debutoval v NHL v drese Colorado Avalanche. Hrával aj za Boston Bruins, New York Islanders a Detroit Red Wings.

Reprezentoval Nórsko na MS 2006 , MS 2008 aj na MS 2009.

Externé odkazy 

Narodenia v 1975
Nórski hokejisti
Hráči Hershey Bears
Hráči Colorado Avalanche
Hráči Providence Bruins
Hráči Boston Bruins
Hráči AIK IF Stockholm
Hráči Djurgårdens IF
Hráči New York Islanders
Hráči Springfield Falcons
Hráči HC Fribourg-Gottéron
Hráči Adler Mannheim
Hráči Detroit Red Wings
Hokejisti draftovaní klubom Quebec Nordiques
Účastníci MS v hokeji 2006
Účastníci MS v hokeji 2008
Účastníci MS v hokeji 2009
Patrick Thoresen

Patrick Thoresen (* 7. november 1983, Oslo) je nórsky profesionálny hokejista. V súčasnosti je hráčom klubu Storhamar. Nosil číslo 41.

Thoresen hrával v QMJHL, neskôr v švédskej Elitserien za Djurgårdens IF. 31. mája 2006 podpísal zmluvu s Edmontonom Oilers, svoj prvý góly strelil v októbri 2006.  V sezóne 2006/07 odohral v drese Edmontonu 68 zápasov s bilanciou 4 góly a 12 asistencií.

22. februára 2008 prestúpil do klubu Philadelphia Flyers, neskôr hral za švajčiarsky klub HC Lugano. Od sezóny 2009/2010 pôsobí v nadnárodnej KHL. V sezóne 2010/11 sa mu v drese Salavat Julajev Ufa podarilo získať cenný Gagarinov pohár.
Thoresen sa stal prvým mimo ruským hráčom, ktorému sa podarilo nazbierať v KHL 250 kanadských bodov.

Thoresen sa stal piatym nórskym hokejistom, ktorý nastúpil v NHL.

Thoresen reprezentoval Nórsko na Majstrovstvách sveta (v rokoch 2001, 2002, 2004, 2005, 2006, 2008, 2009, 2010 aj 2012).

Externé odkazy 
 
 Profil na TSN.ca
 Thoresen na stránke Oilers
 Thoresen na eurohockey.net

Nórski hokejisti
Nórski olympionici
Hráči Springfield Falcons
Hráči Djurgårdens IF
Hráči Edmonton Oilers
Hráči Salavat Julajev Ufa
Hráči SKA Petrohrad
Účastníci MS v hokeji 2001
Účastníci MS v hokeji 2002
Účastníci MS v hokeji 2004
Účastníci MS v hokeji 2005
Účastníci MS v hokeji 2006
Účastníci MS v hokeji 2008
Účastníci MS v hokeji 2009
Účastníci MS v hokeji 2010
Účastníci MS v hokeji 2012
Účastníci MS v hokeji 2013
Účastníci MS v hokeji 2015
Účastníci MS v hokeji 2017
Účastníci MS v hokeji 2019
Osobnosti z Osla
Eric Brewer

Eric Peter Brewer (* 17. apríl 1979, Vernon, Britská Kolumbia, Kanada) je bývalý kanadský hokejový obranca, ktorý odohral šestnásť sezón v NHL, naposledy za Toronto Maple Leafs. Bol súčasťou zápasu hviezd NHL a zlatý olympijský medailista.

Začínal so svojou kariérou ako významný junior v lige Western Hockey League, kde bol aj nominovaný do zápasu hviezd. Bol draftovaný v prvom kole ako piaty celkovo v roku  1997 klubom New York Islanders. Za Islanders, Edmonton Oilers, St. Louis Blues, Tampa Bay Lightning, Anaheim Ducks a Maple Leafs odohral spolu 16 sezón, pričom dve sezóny bol kapitánom klubu St. Louis Blues. Hrával tiež za Prince George Cougars vo WHL a Lowell Lock Monsters v American Hockey League (AHL).

Reprezentoval Kanadu na ôsmich medzinárodných podujatiach, je trojnásobným majstrom sveta a víťazom Svetového pohára. Je tiež držiteľom zlatej medaily zo zimnej olympiády v 2002. Za tieto úspechy sa stal členom Siene slávy hokeja v Britskej Kolumbií.

Nosil číslo 4.

Klubová štatistika

Externé odkazy 
 

Kanadskí hokejisti
Hráči New York Islanders
Hráči Edmonton Oilers
Hráči St. Louis Blues
Hráči Tampa Bay Lightning
Hráči Anaheim Ducks
Hráči Toronto Maple Leafs
Hokejisti draftovaní klubom New York Islanders
Kanadskí olympijskí víťazi
Olympijskí víťazi v ľadovom hokeji
Majstri sveta v ľadovom hokeji
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2007
Osobnosti z Vernonu (Britská Kolumbia)
Carl von Ossietzky

Carl von Ossietzky (* 3. október 1889, Hamburg, Nemecko – 4. máj 1938, Berlín) bol nemecký spisovateľ, žurnalista a pacifista.

V roku 1931 bol odsúdený za velezradu a špionáž po tom čo publikoval v nemeckom časopise Die Weltbühne detaily nemeckého porušenia Versaillskej zmluvy, tým že znovu budovali Luftwaffe a trénovali pilotov v Sovietskom zväze. V roku 1935 získal Nobelovu cenu za mier, ale nikdy ju neprevzal, keďže mu to neumožnila nemecká vláda.

Ossietzky upozorňoval pred nebezpečenstvom Hitlera ešte predtým ako sa stal v roku 1933 ríšskym kancelárom a začala diktatúra nacistov. Ossietzky bol jedným z malej skupiny osobností ktorí aj naďalej vystupovali proti vládnucej strane NSDAP. 28. februára 1933 po požiari Reichstagu bol jedným z obvinených. Bol zadržaný v koncentračnom tábore v Esterwegene, neďaleko Oldenburgu.

Zomrel v roku 1938 na tuberkulózu a defekty utrpené v koncentračnom tábore. Je po ňom pomenovaná univerzita v Oldenburgu.

Iné projekty 

Nemeckí novinári
Nemeckí spisovatelia
Nositelia Nobelovej ceny za mier
Nemeckí nositelia Nobelovej ceny
Osobnosti na nemeckých poštových známkach
Osobnosti z Hamburgu
Úmrtia na tuberkulózu
Poperačský potok

Poperačský potok je potok na hornej Orave, v centrálnej časti okresu Námestovo. Je to pravostranný prítok Veselianky, meria 4,4 km a je tokom V. rádu.

Pramení v Podbeskydskej vrchovine na severnom svahu Vyšnej Poperačky (1 043,0 m n. m.) v nadmorskej výške cca 990 m n. m. Od prameňa tečie sprvu na východ, zľava priberá prvý prítok z južného svahu Mrázovej (1 000,1 m n. m.) a stáča sa na juhovýchod. Následne priberá štyri pravostranné prítoky: dva z východných svahov Vyšnej Poperačky a dva z východných svahov Vráta (1 051,1 m n. m.). Potom sa stáča východným smerom, vytvára nevýrazný oblúk prehnutý na juh, napokon sa esovito stáča a severne od obce Oravská Jasenica ústi v nadmorskej výške približne 648 m n. m. do Veselianky.

Referencie 

Potoky na Slovensku
Povodie Oravy
Vodné toky v okrese Námestovo
Pasečný jarok

Pasečný jarok je potok na hornej Orave, na území okresu Námestovo. Je to pravostranný prítok Veselianky, má dĺžku 2,2 km a je tokom V. rádu.

Pramení v Podbeskydskej vrchovine na juhovýchodnom úpätí Vrát (1 051,1 m n. m.) v nadmorskej výške cca 798 m n. m. Od prameňa tečie najprv juhovýchodným smerom, následne sa stáča a pokračuje na východ. Nepriberá žiadne prítoky. Napokon preteká severným okrajom intravilánu obce Oravská Jasenica, kde sa stáča na juh a na asi 200 m dlhom úseku tečie súbežne s Veseliankou. V nadmorskej výške približne 619 m n. m. sa potom vlieva do Veselianky.

Referencie 

Potoky na Slovensku
Povodie Oravy
Vodné toky v okrese Námestovo
Marián Vajda

Marián Vajda (* 24. marec 1965, Považská Bystrica) je slovenský profesionálny tenisový tréner a bývalý hráč. Je súčasným hlavným trénerom Novaka Djokovića a bol jeho trénerom takmer počas celej jeho profesionálnej kariéry. Získali spolu 77 titulov. Vajda je najúspešnejším trénerom v histórii tenisu z hľadiska grandslamového turnaja so ziskom 17 grandslamových trofejí s Novakom Djokovićom.

Ocenenia 
2011 - Krištáľové krídlo v kategórii šport za trénovanie Novaka Đjokovića, ktorý sa za jeho pôsobenia stal svetovou jednotkou a získal tri grandslamové tituly.

2018 - ATP Tréner roka

Finálové účasti na turnajoch ATP (4)

Dvojhra - výhry (2)

Dvojhra - prehry (2)

Externé odkazy  

Slovenskí tenisti
Slovenskí tenisoví tréneri
Držitelia Krištáľového krídla
Osobnosti z Považskej Bystrice
Červený potok (prítok Michalovky)

Červený potok je potok na hornej Orave, na území okresu Námestovo. Je to ľavostranný prítok Michalovky, má dĺžku 2,3 km a je tokom V. rádu.

Prameň 

Pramení v Oravskej kotline na juhovýchodnom svahu Kunovho vrchu (744,1 m n. m.) v nadmorskej výške približne 690 m n. m.

Opis toku 

Preteká katastrálnym územím obce Klin. Od prameňa tečie najprv severojužným smerom, následne sa stáča a pokračuje na juhovýchod. Zľava ďalej priberá krátky prítok a stáča sa na juh. Severovýchodne od Námestova sa v nadmorskej výške cca 605 m n. m. vlieva do Michalovky.

Potoky na Slovensku
Povodie Oravy
Vodné toky v Oravskej kotline
Vodné toky v okrese Námestovo
Osobná prelatúra

V rímsko-katolíckej cirkvi na podporu vhodného rozdeľovania presbyterov alebo na uskutočňovanie osobitných pastoračných alebo misijných diel pre rozličné krajiny alebo rozličné sociálne skupiny Apoštolská stolica môže po vypočutí mienky Konferencií biskupov, ktorých sa to týka, zriadiť osobné prelatúry, ktoré pozostávajú z presbyterov a diakonov svetského kléru.

Osobná prelatúra sa riadi štatútom vydaným Apoštolskou stolicou a na jej čele je prelát ako vlastný ordinár, ktorý má právo zriadiť národný alebo medzinárodný seminár, ako aj inkardinovať chovancov a povýšiť ich do posvätných radov na titul služby prelatúre.

Prelát sa musí starať tak o duchovné formovania tých, ktorých na spomínaný titul povýšil, ako aj o ich slušné materiálne zabezpečenie.

Na základe dohôd uzavretých s prelatúrou sa laici môžu venovať dielam apoštolátu osobnej prelatúry; avšak spôsob tejto organickej spolupráce, ako aj hlavné povinnosti a práva, ktoré sú s ňou spojené, majú sa v štatúte vhodne vymedziť.

Štatút má rovnako určiť vzťahy osobnej prelatúry k miestnym ordinárom tých partikulárnych cirkví, v ktorých po predchádzajúcom súhlase diecézneho biskupa táto prelatúra vykonáva alebo mieni vykonávať svoje pastoračné alebo misijné diela.

Poznámky 

Kresťanstvo
Náboženstvo
Jelení potok (prítok Bielej Oravy)

Jelení potok je potok na hornej Orave, vo východnej časti okresu Námestovo. Je to pôvodne pravostranný prítok Bielej Oravy, v súčasnosti už ústi do Oravskej priehrady. Má dĺžku 2,2 km a je tokom IV. rádu.

Prameň 

Pramení na okraji Oravskej Magury, v podcelku Budín, na juhozápadnom svahu Starej hory (946,5 m n. m.) v nadmorskej výške približne 850 m n. m.

Opis toku 

Tečie viac menej severným smerom, na hornom toku priberá najprv krátky ľavostranný prítok, následne pravostranný prítok zo západného svahu Starej hory. Potom vstupuje do Oravskej kotliny, na krátkom úseku tečie severozápadným smerom a znovu pokračuje na sever. Napokon podteká štátnu cestu II/520 a južne od Námestova ústi v nadmorskej výške 601,0 m n. m. do Oravskej priehrady.

Potoky na Slovensku
Povodie Oravy
Vodné toky v okrese Námestovo
Majstrovstvá sveta v ľadovom hokeji 2000

Majstrovstvá sveta v ľadovom hokeji 2000 skupiny A sa konali v ruskom Petrohrade. Majstrovstvá vyhral výber Česka.

Majstrovstvá sa mali pôvodne konať v dvoch mestách, okrem Petrohradu aj v meste Jaroslavľ. Organizátori však nakoniec rozhodli, že sa bude konať len v Petrohrade.

Slovenskí hokejisti prehrali finálový zápas s Českom 3:5 a získali strieborné medaily a vôbec prvé v samostatnej ére Slovenska. Výprava priletela do Bratislavy až po polnoci, na námestí ju však čakali tisícky ľudí.

Štadióny

Baráž o MS 2000

Skupina A 
Kvalifikačná skupina A sa konala od 5. do 8. novembra 1998 v rakúskom Klagenfurte.

Skupina B 
Kvalifikačná skupina B sa konala od 5. do 8. novembra 1998 v slovinskom meste Ľubľana.

Skupina Ďaleký východ 
Kvalifikačná skupina Ďaleký východ sa konala od 4. do 6. septembra 1998 v japonskom Tokiu.

Výsledky na MS 2000

Základné skupiny

Skupina A

Skupina B

Skupina C

Skupina D

Osemfinále 
Do osemfinálových skupín si tímy postupujúce zo skupín prenášajú body zo zápasov súperov, ktorí s nimi postúpili.

Skupina A

Skupina B

O udržanie

Play-off

Pavúk

Štvrťfinále

Semifinále

O 3. miesto

Finále

Štatistiky

Najproduktívnejší hráči

Konečné umiestnenie

1. divízia 
1. divízia sa hrala od 12. do 21. apríla v poľských mestách Kraków a Katowice.

Referencie 

Majstrovstvá sveta v ľadovom hokeji
Ľadový hokej v 2000
Ľadový hokej
Lokciansky potok

Lokciansky potok alebo Lokčiansky potok je potok na hornej Orave, na území okresu Námestovo. Je to pravostranný prítok Hruštínky, meria 3,8 km a je tokom V. rádu. 

Pramení v Oravskej Magure, v podcelku Budín, na západnom svahu vrchu Budín (1 221,4 m n. m.) v nadmorskej výške cca 980 m n. m. Od prameňa tečie najprv severozápadným smerom, vytvára oblúk prehnutý na juhozápad a v lokalite Hrčková priberá krátky prítok zľava. Potom vstupuje do Oravskej kotliny, do podcelku Hruštínske podolie, nevýrazne sa vlní a stáča na sever. Následne preteká obcou Lokca, kde najprv sprava priberá prítok z lokality Pustina, stáča sa západoseverozápadným smerom a zľava ešte priberá prítok prameniaci južne od obce. Na okraji obce napokon ústi v nadmorskej výške približne 626 m n. m. do vedľajšieho ramena Hruštínky.

Potoky na Slovensku
Povodie Oravy
Vodné toky v okrese Námestovo
Parndorf

Parndorf (, , ) je obec v rakúskej spolkovej krajine Burgenland v okrese Neusiedl am See. Obec leží len  od Neziderského jazera. Do roku 1920 bol Parndorf súčasťou Mošonskej župy.

Má rozlohu ,  obyvateľov () a nadmorskú výšku 182 metrov n. m.

Pozri aj 
 Designer Outlet Parndorf

Iné projekty

Externé odkazy 
 Stránka o obci

 
Obce okresu Neusiedl am See
Štrnásť svätých pomocníkov

Štrnásť svätých pomocníkov Svätá stolica uznala ako pomocníkov v prípade chorôb. Väčšina z nich žila na prelome 3. a 4. storočia za panovania cisára Diokleciána. Ich kult sa rozvinul v 14. storočí v súvislosti s epidémiou nazývanou čierna smrť.

Svätí pomocníci:
Svätý Krištof – patrón náhlej smrti
Svätá Katarína z Alexandrie – patrónka pri bolestiach hrdla a hlavy
Svätá Barbora – pomocnica v hodine smrti a pri trápení
Svätý Juraj – patrón rytierov, chrániaci zvieratá pred chorobami
Svätý Blažej zo Sebasty – patrón pri bolestiach hrdla a hlavy
Svätý Cyriak – ochranca pred posadnutosťou
Svätá Margaréta z Antiochie – chrániaca pred pôrodnými bolesťami
Svätý Dionýz – ochranca pred bolesťami hlavy
Svätý Vít – ochranca pre epilepsiou
Svätý Egídius – patrón ťažkej spovede
Svätý Pantaleón – chrániaci pred strašnými chorobami
Svätý Agátius – ochranca pred chorobami
Svätý Eustach – patrón rytierov a ľudí v núdzi
Svätý Erazmus z Formie - patrón ľudí majúcich veľké fyzické bolesti a utrpenia.

Svätci
Mariusz Fyrstenberg

Mariusz Fyrstenberg (* 8. júl 1980, Varšava, Poľsko) je súčasný poľský profesionálny tenista. Počas svojej kariéry vyhral 10 turnajov ATP vo štvorhre.

Kariéra 
Vo štvorhre na Australian Open 2017 nastúpil s partnerom Slovákom Martinom Kližanom v prvom kole proti francúzskej dvojici Julien Benneteau, Jérémy Chardy. Prehrali 0 : 2 na sety (6 : 7 (1 : 7), 1 : 6).

Finálové účasti na turnajoch ATP (24)

Štvorhra - výhry (10)

Štvorhra - prehry (14)

Iné projekty

Referencie

Externé odkazy  

Narodenia v 1980
Poľskí tenisti
František Čermák

František Čermák (* 14. november 1976, Valtice, Česko) je súčasný český profesionálny tenista. Počas svojej kariéry vyhral 18 turnajov ATP vo štvorhre.

Finálové účasti na turnajoch ATP (31)

Štvorhra – výhry (18)

Štvorhra – prehry (13)

Externé odkazy  

Českí tenisti
Joachim Johansson

Joachim Johansson (* 1. júl 1982, Lund, Švédsko) je súčasný švédsky profesionálny tenista. Počas svojej kariéry vyhral 3 turnaje ATP v dvojhre.

Finálové účasti na turnajoch ATP (5)

Dvojhra - výhry (3)

Štvorhra - výhry (1)

Štvorhra - prehry (1)

Externé odkazy  

Narodenia v 1982
Švédski tenisti
Waidhofen an der Ybbs

Waidhofen an der Ybbs je štatutárne mesto v Dolnom Rakúsku. Má rozlohu  km² a žije tu  obyvateľov ().

Partnerské mestá 
 Freising, Nemecko, 1986
 Laatzen, Nemecko, 1986
 Möhringen an der Donau, Nemecko, 1956

Iné projekty

Externé zdroje 
 Oficiálna stránka

Štatutárne mestá v Rakúsku
Vladimír Mihálik

Vladimír Mihálik (* 29. január 1987, Prešov) je slovenský hokejový obranca.

Kariéra 
S hokejom začínal v Sabinove za klub MHK Slovan Sabinov potom v klube HC 07 Prešov, kde pôsobil ako dorastenec a junior. Väčšinu časť sezóny 2004/05 už odohral v seniorskom mužstve tohto mužstva v rámci 1. SHL. Následne odišiel do Severnej Ameriky. Pôsobil vo WHL v kluboch Red Deer Rebels a Prince George Cougars. Bol draftovaný Tampou Bay v roku 2005 z 30. miesta. V roku 2007 podpísal s týmto klubom trojročný kontrakt. Za toto mužstvo v NHL odohral 15 štartov, zaznamenal tri asistencie. Štyri sezóny pôsobil v záložnom tíme Tampy v Norfolku Admirals (AHL) a v 270 zápasoch zaznamenal 58 bodov. 

Pred ročníkom 2011/12 sa vrátil do Európy a prostredníctvom svojho agenta Vladimíra Vůjtka mladšieho podpísal kontrakt s nováčikom KHL – HC Lev Poprad Nastúpil v 37 zápasoch základnej časti (1 gól, 4 asistencie). Sezónu dohral na hosťovaní v švédskej Elitserien v mužstve Timrå IK.

Pred sezónou 2012/2013 podpísal s klubom HC Slovan Bratislava ročný kontrakt do 30. apríla 2013. Väčšinu ročníka však nebol na súpiske, nastúpil len v 15 zápasoch základnej časti. Slovan postúpil do play-off, kde prehral v prvom kole s neskorším víťazom Dinamom Moskva. Hráčom Slovana bol aj v sezóne 2013/14. 2. marca 2014 absolvovoval v zápase proti Spartaku Moskva svoje prvé trestné strieľanie v živote, ktoré nepremenil. Klub sa neprebojoval do play-off.

Klubová štatistika

Reprezentácia 
Reprezentoval na MS 18 2005 (6. miesto), ako aj na majstrovstvách sveta juniorov v rokoch 2006 a 2007 (dvakrát 8. miesto). V seniorskej reprezentácii sa zúčastnil na MS 2010, MS 2013 a MS 2014. Spolu odohral v reprezentácii 44 zápasov, strelil 2 góly. Nosí dres s číslom 56.

MS 2010 
Glen Hanlon ho nominoval na svetový šampionát v Nemecku, strelil gól v osemfinálovej skupine proti Fínsku. Slovensko nepostúpilo do štvrťfinále a obsadilo 12. miesto.

MS 2013 
Vladimír Vůjtek ho nominoval na MS vo Štokholme a Helsinkách. Táto nominácia bola prekvapením, nakoľko nehral pravidelne ani v Slovane Bratislava. Na šampionáte zaznamenal 5 mínusových bodov, čo bolo najviac z hráčov Slovenska. Mužstvo postúpilo do štvrťfinále, v ktorom prehralo s Fínskom 3:4.

MS 2014 
Vladimír Vůjtek ho nominoval aj na svetový šampionát v Minsku, nastúpil v dvoch zápasoch a zaznamenal dva mínusové body. Bývalý reprezentant Oto Haščák sa vyjadril že keď boli Mihálik a Valach na ľade, "naskakovala mu husia koža". Slovensko nepostúpilo do štvrťfinále a obsadilo 9. miesto.

Štatistika na významných podujatiach 

(štatistické údaje v článku sú z 28. mája 2014)

Referencie

Iné projekty

Externé odkazy 
 

Slovenskí hokejisti
Slovenskí hokejoví obrancovia
Slovenskí hokejisti draftovaní NHL
Hokejisti draftovaní klubom Tampa Bay Lightning
Účastníci MS v hokeji 2010
Účastníci MS v hokeji 2013
Účastníci MS v hokeji 2014
Hráči HC Prešov
Hráči Tampa Bay Lightning
Hráči Norfolk Admirals
Hráči Timrå IK
Hráči HC LEV Poprad
Hráči HC Slovan Bratislava
Osobnosti z Prešova
Dolavon

Dolavon je malé mesto v patagónskej provincii Chubut v Argentíne. Leží neďaleko rieky Chubut, približne  smerom na západ od mesta Gaiman. Názov pochádza z waleštiny: dol (lúka) a afon (rieka). Waleskí prisťahovalci sa začali usádzať v oblasti po ich príchode do Patagónie v roku 1865. Pri sčítaní ľudu v roku 2010 malo mesto 2 887 obyvateľov.

Železnica do mesta bola vybudovaná v roku 1917 a mesto bolo formálne založené v 1919. Dolavon stal sa centrom výroby pšenice použitím zavlažovacích kanálov, ktoré nahrádzajú suchú klímu. Starý obilný mlyn s vodným kolesom je teraz múzeom.

Podľa plánu oznámeného v novembri 2006, Dolavon bude od roku 2008 dôležitým miestom výroby energie vybaveným elektrárňou s kombinovaným cyklom (s výkonom medzi 330 a 465 MW) a veternou elektrárňou (s výkonom 100 MW).

Referencie

Iné projekty

Externé odkazy 
 Stránka mesta
 Turistické informácie

Mestá v provincii Chubut
Adam Małysz

Adam Henryk Małysz (* 3. december 1977, Wisła, Poľsko) je bývalý poľský skokan na lyžiach. 

Vyhral 39 svetových podujatí a iba Fín Matti Nykänen a Rakúšan Gregor Schlierenzauer ich vyhrali v histórii tohto športu viac. Trikrát ho zvolili za poľského športovca roka.

Víťazstvá na Svetových pohároch
  Oslo/Holmenkollen – 17. marec 1996
  Sapporo – 18. január 1997
  Hakuba – 26. január 1997
  Innsbruck – 4. január 2001
  Bischofshofen – 6. január 2001
  Harrachov (HS 205) – 13. január 2001
  Harrachov (HS 205) – 14. január 2001
  Salt Lake City – 20. január 2001
  Sapporo – 27. január 2001
  Sapporo – 28. január 2001
  Willingen – 4. január 2001
  Falun – 7. marec 2001
  Trondheim – 9. marec 2001
  Oslo/Holmenkollen – 11. marec 2001
  Kuopio – 23. november 2001
  Titisee-Neustadt – 1. december 2001
  Villach – 8. december 2001
  Engelberg – 16. december 2001
  Val di Fiemme/Predazzo – 21. december 2001
  Val di Fiemme/Predazzo – 22. december 2001
  Zakopane – 20. január 2002
  Oslo/Holmenkollen – 9. marec 2003
  Lahti – 14. marec 2003
  Lahti – 15. marec 2003
  Harrachov (HS 142) – 11. december 2004
  Tauplitz/Bad Mitterndorf – 16. január 2005
  Zakopane – 29. január 2005, spolu s Roar Ljøkelsøy
  Zakopane – 30. január 2005
  Oslo/Holmenkollen – 12. marec 2006
  Oberstdorf (HS 137) – 27. január 2007
  Titisee-Neustadt – 3. február 2007
  Titisee-Neustadt – 4. február 2007
  Lahti – 11. marec 2007
  Kuopio – 13. marec 2007
  Oslo/Holmenkollen – 17. marec 2007
  Planica/Letalnica – 23. marec 2007
  Planica/Letalnica – 24. marec 2007
  Planica/Letalnica – 25. marec 2007
  Zakopane – 21. január 2011

 39 víťazstiev

Iné projekty

Externé odkazy
FIS Profil

Poľskí skokani na lyžiach
Poľskí strieborní olympijskí medailisti
Poľskí bronzoví olympijskí medailisti
Majstri sveta v skokoch na lyžiach
Mariano Hood

Mariano Hood (* 14. august 1973, Buenos Aires, Argentína) je súčasný argentínsky profesionálny tenista, v roku 2006 potrestaný za doping. Počas svojej kariéry vyhral 13 turnajov ATP vo štvorhre.

Finálové účasti na turnajoch ATP (26)

Štvorhra - výhry (13)

Štvorhra - prehry (13)

Externé odkazy 

Narodenia v 1973
Argentínski tenisti
Mattersburg

Mattersburg () je okresné mesto v rakúskej spolkovej krajine Burgenland a sídlo rovnomenného okresu. Má rozlohu  a 6 887 obyvateľov (31. 3. 2009).

Osobnosti 
 Pál Kitaibel (* 1757 – † 1817), botanik, lekár a chemik

Iné projekty

Externé odkazy 
 Oficiálna stránka

Okresné mestá v Rakúsku
Owen Nolan

Owen Liam Nolan (* 12. február 1972, Belfast) je bývalý kanadský hokejiista, naposledy hráč klubu NHL Minnesota Wild. Hrával tiež za kluby Quebec Nordiques, Colorado Avalanche, San Jose Sharks, Toronto Maple Leafs a Phoenix Coyotes a Calgary Flames. Narodil sa v metropole Severného Írska, ale vyrastal v meste Thorold v kanadskom Ontáriu. Nolan patrí k typickým silovým útočníkom a počas svojej kariéry mal množstvo zranení.

Externé odkazy 
 

Kanadskí olympionici
Účastníci MS v hokeji 1997
Majstri sveta v ľadovom hokeji
Hráči San José Sharks
Hráči Toronto Maple Leafs
Hráči Phoenix Coyotes
Hráči Calgary Flames
Kanadskí hokejisti
Osobnosti z Belfastu
Lienz

Lienz je okresné mesto v rakúskej spolkovej krajine Tirolsko a sídlo rovnomenného okresu. Má rozlohu  a jeho nadmorská výška je 673 metrov nad morom. 

V meste sa nachádza jeden z troch výrobných závodov firmy LIEBHERR na výrobu chladničiek.

Osobnosti mesta 
 Hubert Rohracher (* 1903 – † 1972), psychológ
 Albin Egger-Lienz (* 1868 – † 1926), žánrový a historický maliar
 Fritz Strobl (* 1972), lyžiar

Partnerské mestá 
  Görz, Taliansko
  Jackson, Wyoming, USA
  Selçuk, Turecko

Iné projekty

Externé odkazy 
 Oficiálna stránka

Okresné mestá v Rakúsku
Obce okresu Lienz
Plešivský potok

Plešivský potok je potok na dolnej Orave, v západnej časti okresu Dolný Kubín. Je to ľavostranný prítok Zázrivky, meria 5,1 km a je tokom V. rádu.

Pramení v juhovýchodnom výbežku Kysuckej vrchoviny na juhozápadnom svahu Hlásnej skaly (993,6 m n. m.) v nadmorskej výške približne 920 m n. m. Na hornom toku tečie juhozápadným smerom, zľava priberá dva prítoky z lokality Za Martincom, esovito sa stáča a pokračuje západným smerom. Zároveň vstupuje do osady Plešivá, kde najprv priberá dva krátke pravostranné prítoky z juhozápadného svahu Pavláškovej skalky (927,4 m n. m.). Následne priberá dva ľavostranné prítoky zo severného svahu Čremoša, stáča sa na juh a na južnom okraji ústredia obce Zázrivá sa v nadmorskej výške cca 570 m n. m. vlieva do Zázrivky.

Referencie 

Potoky na Slovensku
Povodie Oravy
Vodné toky v okrese Dolný Kubín
Priekopa (prítok Hruštínky)

Priekopa je potok na dolnej Orave, v severnej časti okresu Dolný Kubín. Je to pravostranný prítok Hruštínky, má dĺžku 2,4 km a je tokom V. rádu.

Pramení v Oravskej Magure, v podcelku Kubínska hoľa, na severovýchodnom svahu Dvoch pňov (1 204,2 m n. m.) v nadmorskej výške cca 1 185 m n. m. Tečie výhradne severným smerom, na hornom toku preteká územím zaniknutej obce Mokradská Hoľa. Následne priberá dva ľavostranné prítoky z oblasti Nad Zábavou a na dolnom toku vstupuje do výbežku Oravskej kotliny, do podcelku Hruštínske podolie. Pri osade Zábava, juhozápadne od obce Hruštín, sa v nadmorskej výške približne 754 m n. m. vlieva do Hruštínky.

Potoky na Slovensku
Povodie Oravy
Vodné toky v okrese Dolný Kubín
Klimovka

Klimovka je potok na dolnej Orave, v severnej časti okresu Dolný Kubín. Je to pravostranný prítok Hruštínky, meria 2,7 km a je tokom V. rádu.

Pramení v Oravskej Magure, v podcelku Kubínska hoľa, na severozápadnom svahu Kubínskej hole (1 346,4 m n. m.) v nadmorskej výške približne 1 180 m n. m. Potok tečie viac-menej severoseverovýchodným smerom, na hornom toku priberá z pravej strany prítok zo severného svahu Kubínskej hole. Ďalej priberá pravostranný prítok z lokality Nad studňami a potom tiež krátky pravostranný prítok z lokality Klimovka. Juhozápadne od obce Hruštín ústi v neobývanej, lesnatej oblasti v nadmorskej výške cca 805 m n. m. do Hruštínky.

Potoky na Slovensku
Povodie Oravy
Vodné toky v okrese Dolný Kubín
Predalka

Predalka je potok na hornej Orave, v južnej časti okresu Námestovo. Je to ľavostranný prítok Hruštínky, má dĺžku 4,3 km a je tokom V. rádu.

Pramení v juhozápadnom výbežku Podbeskydskej vrchoviny, západne od Hruštína v oblasti Hruštínskych poľán v nadmorskej výške cca 935 m n. m. Tečie prevažne východným smerom, na hornom toku sa prechodne stáča na severovýchod. Prvé prítoky priberá až na strednom toku, najprv pravostranný z lokality Vyšný grúň, potom ľavostranný (1,6 km) z oblasti Rozchodníkov a tiež krátky pravostranný prítok spod Nižného grúňa (786,8 m n. m.). Následne sa dvakrát prudko stáča, zľava priberá ďalší významný prítok (1,7 km) z oblasti Rozchodníkov a preteká obcou Hruštín, pričom zároveň vteká do Hruštínskeho podolia v Oravskej kotline. Napokon sa stáča na juhovýchod a priamo v obci ústi v nadmorskej výške približne 688 m n. m. do Hruštínky.

Potoky na Slovensku
Povodie Oravy
Vodné toky v okrese Námestovo
Zoznam letísk v Argentíne

Zoznam veľkých letísk v Argentíne, podľa miest.

Externé odkazy 
 Letový poriadok
 enjoy-argentina.org
Zoznamy letísk Argentíny:
 Letiská v Argentíne
 Hľadanie letísk
 Letiská v Argentíne
 A-Z medzinárodné letiská Argentíny
 FallingRain.com

Argentína
Letiská
Desert Eagle

Desert Eagle je veľká poloautomatická pištoľ, ktorú vyvinula americká firma Magnum Research v spolupráci s izraelskou firmou IMI. Pištoľ Desert Eagle sa objavila v okolo 500 filmoch, tiež v niekoľkých videohrách, čo zvýšilo jej popularitu a aj predaj.

Výrobca
Prvý návrh bol navrhnutý roku 1979. Prvý prototyp bol skonštruovaný roku 1981 firmami Magnum Research a IMI (skratka Israel Military Industries). Vyrába ho IMI, v 1995 bola výroba presunutá do firmy Saco v USA, v roku 2000 bola výroba presunutá naspäť do Izraela.

Charakteristika
Desert Eagle je veľká a ťažká pištoľ, a zároveň je jednou z najväčších vo svojej kategórii. Povestná je aj jej účinnosť. Pri použití najsilnejšieho kalibru .50AE je priebojnosť dostatočná aj proti ľahším druhom balistických viest. Automatika zbrane pracuje na princípe odberu plynov z hlavne, podobný systém používajú obyčajne aj automatické útočné pušky. Sú známe strieborné, čierne, zlaté a iné farebné úpravy. Používajú ju lovci zveri a športoví strelci. Na armádne či policajné využitie nie je veľmi vhodná kvôli veľmi problematickej spoľahlivosti a nízkej životnosti. Na bežné nosenie nie je vhodná, pretože je dosť ťažká (váži takmer 2 kg).

Vyrába sa v niekoľkých variáciách kalibrov - .357 Magnum, .41 Magnum, .44 Magnum a najväčší a najsilnejší .50 Action Express. Aj hlavne môžu mať rôzne dĺžky - od 6 (152 mm) až po 14 palcov (356 mm), zaleží od kalibru. Do roku 1999 sa vyrábala variácia, ktorá mala 35 cm. Zásobník môže mať kapacitu podľa kalibru 9 (.357 Magnum), 8 (.44 Magnum) alebo 7 (.50 Action Express) nábojov.

Užívatelia
  Poľsko－GROM 
  Portugalsko－Grupo de Operaçoes Especiais
  USA - United States Army/United States Army Rangers/Delta Force
  Spojené kráľovstvo - British Armed Forces
  Izrael - IDF

Referencie

Iné projekty

Externé odkazy
 Oficiálna Magnum Research Desert Eagle webstránka

Pištole
Izraelské zbrane
Zbrane USA
Slovnaft

Slovnaft, a. s. je jediná rafinéria na Slovensku. Nachádza sa v Bratislave, v mestskej časti Ružinov. Nadväzuje na rafinériu Apollo, založenú v roku 1895, ktorá bola v júni 1944 zničená leteckými náletmi. V roku 1946 boli pozostatky Apolla znárodnené a v roku 1949 premenované na Slovnaft, ktorý ale nie je právnym nástupcom Apolla. V roku 2000 sa stal súčasťou MOL Group, ktorá sa podľa trhovej kapitalizácie zaraďuje medzi šesť najväčších spoločností v strednej a východnej Európe. MOL v súčasnosti vlastní 100 percent akcií Slovnaftu. MOL vyčíslil hodnotu Slovnaft a.s. na 608 miliónov €.

Slovnaft dokáže spracovať ročne 5,5 - 6 mil. ton ropy. Podiel Slovnaftu na predaji motorových palív na Slovensku je 65%. V súčasnosti prevádzkuje 253 čerpacích staníc na Slovensku, čo je najväčšia sieť na Slovensku a predstavuje 29% všetkých čerpacích staníc.

Akciová spoločnosť Slovnaft bola založená 1. mája 1992. Vznikla zo štátneho podniku (predtým národného podniku), vytvoreného česko-slovenskou vládou 1. januára 1949. Dnes je Slovnaft jednou z troch najmodernejších rafinérií v Európe.

V roku 2020 Slovnaft zaplatil daň 20,2 miliónov € zo zisku 102,1 miliónov €. Finančnú správu za rok 2021 Slovnaft zatiaľ nezverejnil.

Referencie

Iné projekty

Externé odkazy 

 www.slovnaft.sk - oficiálna stránka spoločnosti  

Podniky v Bratislave
Čerpacie stanice
Ropné rafinérie
Arnaud Di Pasquale

Arnaud di Pasquale (* 11. február 1979, Casablanca, Maroko) je súčasný francúzsky profesionálny tenista. Počas svojej kariéry vyhral 1 turnaj ATP v dvojhre.

Finálové účasti na turnajoch ATP (2)

Dvojhra - výhry (1)

Dvojhra - prehry (1)

Externé odkazy 

Francúzski tenisti
Kostol Najsvätejšej Trojice (Fulnek)

Rímskokatolícky farský kostol Najsvätejšej Trojice vo Fulneku je stavba z polovice 18. storočia, po zámku hlavná dominanta mesta. Patrí k umelecky najvýznamnejším barokovým stavbám celej severovýchodnej Moravy. Stojí na mieste pôvodného farského kostola, doloženého už v 13. storočí. 

K výstavbe nového chrámu došlo v súvislosti s rastúcim kultom miestneho zázračného obrazu Panny Márie Pomocnice, o ktorom sa verí, že ronil slzy a že po modlitbe u neho došlo k niekoľkým uzdraveniam.

Architektom chrámu bol Mikuláš Thalherr, interiér kostola je vyzdobený nástennými maľbami Josefa Ignáce Sadlera, obrazy Ignáce Viktorina Raaba a Felixe Ivo Leichera i ďalším hodnotným mobiliárom.

Referencie

Iné projekty

Externé odkazy 
 Článok na stránke fulneckej farnosti 
 Článok na stránke mesta Fulnek

Najsvätejšia Trojica, Fulnek
Fulnek
Rímskokatolícke kostoly v Česku
Katolícke pútnické miesta
Kultúrne pamiatky v okrese Nový Jičín
Fulnek
Stavby v okrese Nový Jičín
Sputnik 21

Sputnik-21 bol sovietsky neúspešný pokus programu Venera. Sputnik 21 bol vypustený 12. septembra 1962. Po explózii tretieho stupňa nosnej rakety bol Sputnik 21 zničený.

Externé odkazy 

 Sputnik 21 - US National Space Science Data Centre (NSSDC)

Sputnik 20
Sputnik 20
Kozmonautika v 1962
Dennis Seidenberg

Dennis Seidenberg (* 18. júl 1981, Villingen-Schwenningen, Nemecko) je nemecký hokejový obranca, v súčasnsti hráč klubu NHL Boston Bruins.

Hokejová kariéra 
Seidenberg začal profesionálnu hokejovú kariéru v družstve Adler Mannheim v nemeckej DEL. Odohral tam tri sezóny a vyše 100 zápasov. V roku 2001 si ho v 6. kole, celkovo na 172. mieste draftu, vybral klub Philadelphia Flyers, v ktorého drese zároveň debutoval v NHL. Seidenberg strávil ale väčšinu sezón vo farmárskom klube Philadelphia Phantoms v AHL. V januári 2006 ho vymenili do Phoenix Coyotes. Vo Phoenixe dostal príležitosť v prvom tíme, odohral tam dovedna 66 zápasov. 8. januára 2007 ho vymenili do tímu obhajcu Stanley Cupu Carolina Hurricanes. Seidenberg tam odohral hral 3 sezóny a 14. september 2009 podpísal jednoročnú zmluvu s Florida Panthers, na 2,25 milióna dolárov. 6. jún 2010 podpísal 4-ročnú zmluvu s Boston Bruins, s ktorým sa v sezóne 2010/2011 ako druhý nemecký hráč v histórii, po Uwem Kruppovi, stal držiteľom Stanley Cupu.

Reprezentácia 
Seidenberg reprezentoval Nemecko na Majstrovstvách sveta v roku 2001 a 2002 aj na ZOH 2002, 2006 a 2010.

Štatistiky

Externé odkazy
 

Nemeckí hokejisti
Nemeckí olympionici
Hráči Boston Bruins
Scheibbs

Scheibbs je okresné mesto v rakúskej spolkovej krajine Dolné Rakúsko a sídlo rovnomenného okresu. Má rozlohu  a žije tu  obyvateľov (). Nadmorská výška mesta je

Osobnosti mesta 
 Kathrin Zettelová (* 1986), zjazdová lyžiarka

Partnerské mestá 
  Rutesheim, Nemecko, 1972

Iné projekty

Externé odkazy 
 Oficiálna stránka

Okresné mestá v Rakúsku
NHL draft (2006)

NHL draft, alebo Draft NHL v ročníku 2006 bol 44. vstupný draft NHL. Uskutočnil sa 24. júna 2006 v priestoroch hokejového štadióna Rogers Arena v meste Vancouver, ležiacom v kanadskej provincii Britská Kolumbia.

Postup draftu

Kolo 1

Kolo 2

Kolo 3

Kolo 4

Kolo 5

Kolo 6

Kolo 7 

NHL draft
Philip Gogulla

Philipp Gogulla (* 31. júl 1987, Düsseldorf, Nemecko) je nemecký hokejista, v súčasnosti hráč nemeckého klubu Kölner Haie. Gogulla, ktorý hrá na pozícii pravého krídelníka bol draftovaný v druhom kole draftu v roku 2005 tímom Buffalo Sabres. Reprezentoval Nemecko na Majstrovstvách sveta juniorov v roku 2007.

Klubové štatistiky

Externé odkazy
Štatistiky na Hockeydb 
Hockey's Future

Nemeckí hokejisti
Hokejisti draftovaní klubom Buffalo Sabres
Účastníci MS v hokeji 2007
Účastníci MS v hokeji 2008
Účastníci MS v hokeji 2009
Účastníci MS v hokeji 2010
Osobnosti z Düsseldorfu
Erik Johnson

Erik Johnson (* 21. marec 1988, Bloomington, Minnesota, USA) je americký hokejový obranca. V súčasnosti je hráčom klubu Colorado Avalanche v NHL. Johnson bol prvým výberom vstupného draftu v roku 2006. Vybral si ho klub St. Louis Blues.

Externé odkazy
 

Hokejisti USA
Strieborní olympijskí medailisti v ľadovom hokeji
Strieborní olympijskí medailisti USA
Osobnosti z Minnesoty
Nicolas Devilder

Nicolas Devilder (* 25. marec 1980, Dax, Francúzsko) je bývalý francúzsky tenista.

Iné projekty

Externé odkazy  

Stránka v seti: http://nicolasdevilder.skyrock.com -  

Francúzski tenisti
Charleston (Západná Virgínia)

Charleston je najväčšie a hlavné mesto amerického štátu Západná Virgínia. Nachádza sa medzi riekami Elk a Kanahwa. 

Počet obyvateľov mesta je 51 400 (2010).

Osobnosti mesta 
 Jon Andrew McBride (* 1943), pilot a astronaut
 Jennifer Garnerová (* 1972), herečka

Partnerské mestá 
 Banská Bystrica, Slovensko, 2009

Referencie

Iné projekty

Externé odkazy 
 cityofcharleston.org

Hlavné mestá štátov USA
Mestá v Západnej Virgínii
Lu Jen-sün

Lu Jen-sün (čín.  ; angl. Lu Yen-hsun ; * 14. august 1983, Taipei, Taiwan) je súčasný taiwanský profesionálny tenista. Počas svojej kariéry vyhral 1 turnaj ATP vo štvorhre.

Finálové účasti na turnajoch ATP (2)

Štvorhra - výhry (1)

Štvorhra - prehry (1)

Externé odkazy 

Taiwanskí tenisti
Taiwanskí olympionici
Tenisti na Letných olympijských hrách 2016
Tomáš Cakl

Tomáš Cakl (* 25. Duben 1981, Ledec, Česko) Byl profesionální český tenista. Nyní se nachází kdesi v sahelské oblasti, v Mali, působící jako profesionální překladatel. Podílí se na stavbě nemocnice pro hladové děti.

Iné projekty

Externé odkazy  

Narodenia v 1981
Českí tenisti
Libor Pimek

Libor Pimek (* 3. august 1963, Most) je bývalý belgický profesionálny tenista. Počas svojej kariéry vyhral 1 turnaj ATP v dvojhre a 17 turnajov vo štvorhe.

Finálové účasti na turnajoch ATP (31)

Dvojhra - výhry (1)

Dvojhra - prehry (1)

Štvorhra - výhry (17)

Štvorhra - prehry (12)

Externé odkazy 

Belgickí tenisti
Tenisti českého pôvodu
Oravská vrchovina

Oravská vrchovina je geomorfologický celok na Orave, patriaci do Alpsko-himalájskej sústavy, podsústavy Karpaty, provincie Západné Karpaty, subprovincie Vonkajšie Západné Karpaty a oblasti Stredné Beskydy.

Polohopis 
Rozprestiera sa po oboch stranách rieky Orava a zaberá plochu približne . Z juhu ohraničujú Oravskú vrchovinu Chočské vrchy a Veľká Fatra, na juhozápade Malá Fatra, na západe Kysucká vrchovina a Oravská Magura, na severe Oravská kotlina a na východe Skorušinské vrchy a krátkym úsekom Podtatranská brázda.

Súčasťou celku sú dve geomorfologické časti: Podchočská brázda a Veličnianska kotlina. 

V centre západnej časti územia leží Dolný Kubín.

Referencie

Iné projekty 

 
Pohoria na Slovensku
Vrchoviny na Slovensku
Geomorfologické celky na Slovensku